cyanic-selkie/wikianc huggingface dataset:
বুলবুল আহমেদ
মৃত্যু
বুলবুল আহমেদ ২০১০ সালের ১৫ ই জুলাই বুধবার ঢাকার স্কয়ার হাসপাতালে মৃত্যুবরণ করেন। ১৬ জুলাই তাকে আজিমপুর কবরস্থানে পিতা-মাতার কবরের পাশে সমাহিত করা হয়।
সবর্ণী মনু
সাবর্ণি মনু (सावर्णिमनु, ) বা সূর্য-সাবর্ণি মনু হল অষ্টম মনুর নাম অর্থাৎ পরবর্তী মনু। হিন্দু ধর্মগ্রন্থ বিশেষ করে বিষ্ণুপুরাণে, ১৪ মনুর নাম উল্লেখ করা হয়েছে। হিন্দুগ্রন্থ অনুসারে বর্তমানে সপ্তম মনু অর্থাৎ বৈবস্বত মনুর মন্বন্তর নামে চলছে। সূর্য সাবর্ণিক মানে হলো সূর্যের সদৃশ। তিনি হলেন সূর্যদেব সূর্য ও ছায়া দেবীর পুত্র। সাবর্ণির ছেলেদের নেতৃত্বে থাকবেন নির্মোক, এবং দেবতাদের মধ্যে সুতপা। বিরোচনের পুত্র বলী হলেন ইন্দ্র, এবং গালব ও পরশুরাম সাতজন ঋষির মধ্যে রয়েছেন। মনুর এই যুগে, ঈশ্বরের পরম ব্যক্তিত্বের অবতার সূর্য ও সরণ্যার (সংজ্ঞা) পুত্র শ্রাদ্ধদেব হিসেবে আবির্ভূত হয়।
আয়ু সাকুরাই
আয়ু সাকুরাই (桜井 あゆ) একজন প্রাক্তন পর্নোগ্রাফিক (এভি) অভিনেত্রী। তিনি মিয়াযাকি প্রশাসনিক অঞ্চল জন্মগ্রহণ করেন। তিনি পূর্বে টি-পাওয়ারের প্রতিনিধিত্ব করেছিলেন।
ব্যক্তিত্ব
তার শখ পরিষ্কার করা এবং তার বিশেষ প্রতিভা ভলিবল এবং সৃজনশীল রান্না করা। শৈশব থেকেই বিনোদন জগতের প্রতি আগ্রহ থাকার কারণে, ওসাকা প্রশাসনিক অঞ্চল থাকার সময় তিনি সেখানে স্কাউট হওয়ার পর তার এভি মডেল হিসাবে আত্মপ্রকাশ করেছিলেন। তিনি নিজেকে একজন "চিপাই অভিনেত্রী" বলে অভিহিত করেন এবং তার ছোট আবক্ষ মূর্তিটিকে একটি আকর্ষণীয় পয়েন্ট হিসেবে উল্লেখ করেন। তিনি প্রায়শই বলেন যে, তিনি একজন এভি অভিনেত্রী হিসাবে তার কার্যকলাপের সময়সীমা সীমিত করছেন। অভিষেকের আগে তার ক্যারিয়ার নিয়ে নানা উপাখ্যান রয়েছে।
একজন এভি অভিনেত্রী হিসেবে অবসর নেওয়ার পর, তিনি ইয়োশিমি সাকুরাই (桜井よしみ) মঞ্চ নামের অধীনে কাজ করেছেন।
জীবনী
তিনি মার্চ ২০১৩ সালে প্রেস্টিজ থেকে তার এভি হিসাবে আত্মপ্রকাশ করেন, তার প্রথম ফটো সেশন অনুষ্ঠিত হয়। নভেম্বরে, তিনি "মিরুপোকে" কানসাই সংস্করণে অনুষ্ঠিত সাইনবোর্ড মডেলের সাধারণ নির্বাচনে মহিলা বিভাগে বিজয়ী হন।
মাশরুম
thumb|250px| এগারিকাস বিসপোরাস (Agaricus bisporus) প্রজাতির মাশরুম বিশ্বের সর্বত্র চাষাবাদ করা হয় thumb|250px|বাংলাদেশী মাশরুমের একটি ছবি মাশরুম (Mushroom) এক ধরনের ছত্রাক এবং এদের অধিকাংশই ব্যাসিডিওমাইকোটা এবং কিছু অ্যাসকোমাইকোটার অন্তভুক্ত। অন্যান্য উদ্ভিদের ন্যায় মাশরুমের সালোকসংশ্লেষণ প্রক্রিয়ার মাধ্যমে খাদ্য তৈরীর জন্য সূর্য থেকে আলোর প্রয়োজন পড়ে না। চীন, কোরিয়াসহ বিভিন্ন ইউরোপীয় দেশসমূহে কয়েক ধরনের খাদ্যোপযোগী মাশরুম রান্না করার মাধ্যমে অত্যন্ত জনপ্রিয়তা অর্জন করেছে। বাংলাদেশেও আধুনিক খাবার হিসেবে মাশরুমের ব্যাপক বিস্তৃতি ঘটছে। যে-সকল ব্যক্তি মাশরুম সংগ্রহ করে খায়, তারা মাইকোফেজিস্টস বা 'মাশরুম খাদক' হিসেবে পরিচিত হন। মাশরুম খোঁজার প্রক্রিয়াকে সাধারণতঃ মাশরুমিং বা মাশরুম শিকারী নামে অভিহিত করা হয়।
গণপ্রজাতন্ত্রী চীন বিশ্বের সর্ববৃহৎ খাবার উপযোগী মাশরুম উৎপাদনকারী দেশরূপে পরিচিতি পেয়েছে। দেশটি বিশ্বের মোট উৎপাদনের প্রায় অর্ধেক মাশরুম উৎপাদনকারীরূপে স্বীকৃত। প্রতি বছর এক বিলিয়নেরও অধিক জনগোষ্ঠীর জন্য মাথাপিছু উৎপাদন করে।
প্রকারভেদ
বন-জঙ্গল থেকে সঠিক ধরনের মাশরুম সংগ্রহ করা খুবই কঠিন কাজ। কারণ, অধিকাংশ প্রজাতির মাশরুমই একই ধরনের দেখতে। সেজন্যে মাশরুম সংগ্রহকারীকে রাসায়নিক উপাদান সম্পর্কে যথেষ্ট সচেতন থাকতে হয়। খাবার উপযোগী মাশরুম বিভিন্ন সংস্কৃতিতে বিভিন্নভাবে রান্না করে খেতে হয়। এ ধরনের মাশরুম সাধারণতঃ খামারে চাষাবাদ করা হয়। তবে, বিশ্বের অনেক স্থানের সাধারণ জনগণ শৈশবকাল থেকেই ভক্ষণযোগ্য ও সুস্বাদু প্রকৃতির বুনো মাশরুমের সাথে পরিচিত থাকেন।
বৈশিষ্ট্যাবলী
আরমিলারিয়া সোলিডিপেস (সাবেক আরমিলারিয়া ওস্টোয়ে) প্রজাতির মাশরুমের আবাসস্থল হিসেবে মার্কিন যুক্তরাষ্ট্রের মালহিউর ন্যাশনাল ফরেস্টে দেখা যায় যা প্রায় ২,৪০০ বছরের পুরনো ও প্রাচীনতমরূপে আখ্যায়িত। প্রায় আয়তনে বিস্তৃত হয়ে আছে।
পুষ্টি উপাদান
কাঁচা অথবা রান্নাকৃত মাশরুম স্বল্প-ক্যালরীযুক্ত খাদ্য হিসেবে স্বীকৃত। কাঁচা অবস্থায় এতে ভিটামিন বি খাদ্যপ্রাণ থাকে যাতে রিবোফ্লোবিন, নায়াসিন এবং প্যান্টোথেনিক এসিড থাকে। এছাড়াও, প্রয়োজনীয় খনিজ উপাদান যথা - সেলেনিয়াম, কপার এবং পটাসিয়াম থাকে। চর্বি, শর্করা এবং ক্যালরীযুক্ত উপাদানের মাত্রা কম রয়েছে। তবে, ভিটামিন সি এবং সোডিয়ামজাতীয় উপাদানের অনুপস্থিতি রয়েছে।
অতিবেগুনী রশ্মির প্রতিফলনে মাশরুমে ভিটামিন ডি২ তৈরী হয়।
নিরামিষভোজী বিশ্বে মাশরুম মাংস হিসেবে পরিচিত। খাবার উপযোগী মাশরুম সাধারণতঃ চীনা, কোরিয়ান, ইউরোপীয়ান এবং জাপানি রান্নায় ব্যাপকভাবে ব্যবহার করা হয়।
সুপারমার্কেটে বাণিজ্যিকভাবে মাশরুম বিক্রয় করা হয়ে থাকে। অধিকাংশ মাশরুমই খামারে উৎপাদন করা হয়। সবচেয়ে জনপ্রিয় প্রজাতির মাশরুমরূপে আগারিকসা বিসপোরাস পরিচিত। এটি অধিকাংশ লোকের কাছে নিরাপদ মাশরুমরূপে বিবেচ্য। কেননা, এটি নিয়ন্ত্রিত পন্থায়, উপযোগী পরিবেশে জন্মানো হয়। ''এ. বিসপোরাস'' প্রজাতির কয়েক ধরনের মাশরুম রয়েছে যা বাণিজ্যিকভাবে উৎপাদিত হয়। তন্মধ্যে - হুয়াইটস, ক্রিমিনি এবং পোর্টোবেলো অন্যতম। অন্যান্য চাষযোগ্য প্রজাতির মাশরুম হিসেবে শিটেক, মাইটেক অথবা হেন-অব-দি-উডস, অয়স্টার মাশরুম এবং ইনোকি রয়েছে।
সাম্প্রতিক বছরগুলোতে উন্নয়নশীল দেশগুলোতে আহারের বৈচিত্র্যতা ও ক্রমবর্ধমান খাদ্যের চাহিদা মেটাতে মাশরুম চাষে উৎসাহিত করা হচ্ছে। এতে ক্ষুদ্র ও প্রান্তিক কৃষকেরা অর্থনৈতিকভাবে স্বাবলম্বীতা অর্জন করছে।
অন্য ব্যবহার
পশমে রংকরণসহ অন্যান্য প্রাকৃতিক তন্তুতে মাশরুমের ব্যবহার লক্ষ্য করা যায়। মাশরুমের রঙে রাসায়নিক যৌগিক উপাদান রয়েছে যা শক্ত ও উজ্জ্বল রঙ উৎপাদনে সক্ষম। সকল ধরনের রঙের বর্ণালি মাশরুমের রঙে বিদ্যমান। কৃত্রিম রঙ আবিষ্কারের পূর্বে মাশরুম ছিল অনেক টেক্সটাইলে রঙের প্রধান উৎসস্থল।
সনাক্তকরণ
Field Guides database
আজানপীরের দরগাহ
আজানপীরের দরগাহ আসামের হিন্দু-মুসলমানের চিরকালীন সম্প্রীতির প্রতীক তথা জিকির-এর জন্মদাতা আজান পীরের স্মৃতিতে নির্মাণ করা এক মসজিদ। এই দরগাহ অবস্থিত শিবসাগর শহর থেকে প্রায় ১৯-২০ কি.মি. দূরে। দিখৌ এবং ব্রহ্মপুত্রের সংগমস্থলের কাছে শরাগুড়ি চাপরিতে। দিখৌ এবং ব্রহ্মপুত্রের নদী তিনদিকে বেশি আছে। উল্লেখ্য যে আহোম রাজা তৈরি করা মঠের চিহ্ন এই দরগাহে এখনও দেখতে পাওয়া যায়। বাইরে একটি গড় এবং গড়টির মধ্যে এবং একটি ছোট গড় আছে। এই গড়টির মধ্যে একটি মসজিদ এবং কাছে একটি কবর এবং একটি পুকুর আছে। মসজিদ থেকে অল্প দূরে একটি উঁচু এবং প্রশস্ত কবর আছে। এই কবরটিকে আজান পীরের কবর বলে জনশ্রুতি আছে। পরে কবরটি পুনরায় নির্মাণ করা হয়। মঠটির মধ্যে একসারি শরা গাছ আছে। জনশ্রুতি মতে, এই গাছের তলায় আজান পীর সাহেব সঙ্গীদের সাথে একসাথে জিকির গাইতেন, জিকির রচনা করতেন এবং চর্চা করতেন। পরে এই শরা গাছ থেকে এই স্থানটির নাম হয় শরাগুড়ি চাপরি। আজান পীর চূণপোরায় থাকাকালে আহোম রাজা শরাগাছের ১০০ বিঘা মাটি দিয়ে একটি গড় তৈরি করে দিয়েছিলেন। এখানে পীর সাহেব আশ্রম তৈরি করেন। হজরত পীরের মৃত্যু কখন হয়েছিল সেই বিষয়ে নিশ্চিত হওয়া যায় না। শরাগুড়ি চাপরির কাছে তাঁর কবর আছে বলে বিশ্বাস করে ইসলাম ধর্মীরা তা দর্শন করতে যায়। তাঁর সমাধিস্থলটি হিন্দু-মুসলমানের মিলনভূমি। গোটা বছরজুড়ে দিখৌ মুখের ঘাট দিয়ে তাঁর দরগাহে অসংখ্য লোকের সমাগম হয়।
আমোরেস পেররোস
আমোরেস পেররোস (স্প্যানিশ: Amores perros) বাংলা ভাষায় ভালোবাসা একটি কুকুর আলেহান্দ্রো গোন্সালেস ইনারিতু পরিচালিত ২০০০ সালে মুক্তিপ্রাপ্ত একটি মেক্সিকান চলচ্চিত্র। চলচ্চিত্রটি পুরোপুরি স্প্যানিশ ভাষায়। পরিচালক ইনিয়াররিতুর মরণ-ত্রয়ীর প্রথম চলচ্চিত্র আমোরেস পেররোস, অন্য দু'টি হচ্ছে টুয়েন্টিওয়ান গ্রামস্ আর বাবেল। ছবিটিকে অনেকসময় "মেক্সিকান পাল্প ফিকশন" নামে অভিহিত করা হয়। পুরো ছবিটি ওক্তাবিও ই সুসানা, দানিয়েল ই বালেরিয়া আর এল চিবো ই মারু নামের তিনটি আলাদা গল্প নিয়ে গঠিত আর প্রতিটি গল্পই মেক্সিকো সিটিতে সংগঠিত আজব এক গাড়ি দুর্ঘটনার সঙ্গে সংযুক্ত। মানুষ কীরকম অন্ধকারাচ্ছন্ন আর কুৎসিত জীবন নিয়ে বসবাস করতে পারে আর কীভাবে একজন আরেকজনের সাথে ভয়ংকর অমানবিক আচরণ করতে পারে, তিনটি গল্পই তার প্রতিচ্ছবি। মানুষ যে কেবল মানুষের সাথেই কুৎসিত আচরণ করে তা নয়, সৃষ্টির অন্যসব জীবও তার জিঘাংসার শিকার। তবে চলচ্চিত্রটির মূল বক্তব্য হচ্ছে বিশ্বাস আর বিশ্বাসঘাতকতা। সেকারণে মানুষের শ্রেষ্ঠ বান্ধব কুকুরের মাধ্যমে বার বার প্রতিকীভাবে বিষয়টি পুরো চলচ্চিত্রে উঠে এসেছে। তিনটি গল্পেই প্রধান চরিত্রের সাথে কুকুর কোন না কোনভাবে জড়িত। আবার প্রধান চরিত্রগুলো কোন না কোনভাবে বিশ্বাসঘাতকতার শিকার হয় বা বিশ্বাসঘাতকতা করে। ভাই তার ভাইয়ের সঙ্গিনীকে হাত করার মাধ্যমে ভাইয়ের সাথে বিশ্বাসঘাতকতা করে; একজন লোক তার স্ত্রীর বিশ্বাসভঙ্গ করে এক গোপন রক্ষিতা রেখে, সেই একই লোক তার রক্ষিতার কাছ থেকে মুখ ফিরিয়ে নেয় যখন তার রক্ষিতা দুর্ঘটনার কবলে পড়ে তার সৌন্দর্য্য হারায়; আর এক পেশাদার খুনি তার তারুণ্যের আদর্শ থেকে বিচ্যূত হয়, আবার যখন তার মেয়ের সাথে দেখা হয় তখন সে চেষ্টা করে নতুন করে তার হারানো আদর্শ পুনরুদ্ধার করতে।
চলচ্চিত্রটি ২০০০ সালে অ্যাকাডেমি অ্যাওয়ার্ডে সেরা বিদেশি ভাষার চলচ্চিত্র ক্যাটাগরিতে মনোনিত হয়। এছাড়া ছবিটি মোট তিনটি চলচ্চিত্র পুরস্কার জয় করে।
ছাগলনাইয়া উপজেলা
ছাগলনাইয়া বাংলাদেশের ফেনী জেলার অন্তর্গত একটি উপজেলা। ধারণা করা হয়, ইংরেজ শাসনামলে দাপ্তরিক নথিতে R এর স্থলে ভুলবশত L লেখার ফলে এ এলাকার নাম সাগরনাইয়া (সাগর যাকে নাইয়ে বা স্নান করিয়ে দেয়) থেকে ছাগলনাইয়া' হয়ে যায়। সুবিধাজনক ভৌগোলিক অবস্থান এবং সীমান্ত সংলগ্ন হওয়ায় ঐতিহাসিকভাবে - বিশেষত বাংলাদেশের মুক্তিযুদ্ধের সময় স্থানটি গুরুত্বপূর্ণ ভূমিকা রাখে।
অবস্থান ও আয়তন
ছাগলনাইয়া উপজেলার অবস্থান । এ উপজেলার উত্তরে ফুলগাজী উপজেলা, দক্ষিণে ফেনী সদর উপজেলা ও চট্টগ্রাম জেলার মীরসরাই উপজেলা, পূর্বে ভারতের ত্রিপুরা, পশ্চিমে পরশুরাম উপজেলা ও ফেনী সদর উপজেলা।
প্রাচীন ইতিহাস
কিছু প্রসিদ্ধ মতানুযায়ী বর্তমান ছাগলনাইয়া কোন এক সময়ে বৌদ্ধ সভ্যতার অন্তর্গত ছিল। পরে উত্তরের পাহাড়ী স্রোতে, প্রাকৃতিক কারণে বা নদী ভাঙ্গনে সাগরে বিলীন হয়ে কালের বিবর্তনে আবার ধীরে ধীরে ভূমি খন্ড খন্ড রুপে জেগে উঠে। ছাগলনাইয়া ভেঙ্গে জেগে ওঠা ভূমির কারণেই এখানে কুমিল্লা বা ত্রিপুরা কিংবা নোয়াখালী বা চট্টগ্রামের উপকূলীয় অঞ্চলের মতো প্রাচীন কোনো স্থাপনার নিদর্শন নেই। মাত্র কয়েকশ বছর আগেও পুরান রাণীর হাট (আসলে ঘাট) থেকে পশ্চিম ছাগলনাইয়া পর্যন্ত প্রায় ১৪/১৫ মাইল ব্যাপী প্রশস্ত নদী ছিল এবং এ অংশে পরিবহনের একমাত্র মাধ্যম ছিল খেয়া নৌকা। ছাগলনাইয়ার কিছু অংশ অনেক পূর্বেই জেগে উঠে বনজঙ্গলে পূর্ণ হয়। পাহাড়ের নিকট খন্ড স্থান বলে তখন এলাকার নাম হয় খন্ডল। ব্রিটিশ আমলের প্রথম দিকে ছাগলনাইয়ার নামকরণ করা হয়।। সে নামকরণ সম্পর্কেও নির্ভরযোগ্য বিস্তারিত জানা যায় না। অনেকের মতে, আবার সাগর থেকে ছাগল হবার কথা ভুল। নোয়াখালীর উপভাষায় এরকম প্রয়োগ নেই। বগুড়ার রামচন্দ্র চৌধুরী নবাব সরকারের কার্য উপলক্ষে বঙ্গীয় একাদশ শতাব্দীর (খ্রিষ্ঠীয় পঞ্চদশ শতাব্দী) প্রথম ভাগে ভুলুয়ায় (বর্তমানে নোয়াখালী) এসে বদল কোন নামক স্থানে বাস করতে থাকেন। তিনি পরে ত্রিপুরা মহারাজের উচ্চ রাজকর্মচারী নিযুক্ত হন। কোনো এক সময়ে তাকে নিয়ে মহারাজ চন্দ্রনাথ তীর্থে যান। পথিমধ্যে খন্ডলের জঙ্গলপূর্ণ সমতল ভূমি দেখে মহারাজ তা আবাদ করে প্রজাপত্তনের জন্য রামচন্দ্রকে নির্দেশ দেন। তিনি অনেক এলাকার বনজঙ্গল পরিষ্কার করে কিছু এলাকা বিশেষ করে ভুলুয়া থেকে উল্লেখযোগ্য সংখ্যক ব্রাহ্মণ ও কায়স্থ শ্রেণির মানুষদের নিয়ে এসে বসতি পত্তন করেন। পরে তিনি তাঁর আবাদ এলাকা বিস্তৃত করেন। তাঁর তিনপুত্র গজেন্দ্র নারায়ণ, প্রেম নারায়ণ ও শুভেন্দ্র নারায়ণ পিতার পদাঙ্ক অনুসরণ করে প্রায় পুরো খন্ডলে বসতি গড়ে তোলেন ও বিভিন্ন এলাকায় ব্রাহ্মণ ও কায়স্থ শ্রেণির মানুষদের নিয়ে আবার বসতি স্থাপন করেন। রামচন্দ্র ও তার পুত্রাদি কর্তৃক খন্ডলের অনেক জায়গা প্রজাপত্তন ও আবাদি হলে ত্রিপুরা মহারাজ তাদেরকে খন্ডলের ইজারাদার নিযুক্ত করেন। এভাবে খন্ডল তথা বর্তমান ছাগলনাইয়ায় মনুষ্য বসতি ও আবাদ শুরু হয়।
শমসের গাজীর আবির্ভাবে এসব জমিদার ইজারাদারদের অবস্থান সঙ্কুচিত হয় ও ক্ষমতা হ্রাস পায়। ঠিক কোন সময় থেকে কী কারণে এ খন্ডল অঞ্চলে মুসলমানের সংখ্যা দ্রুত বাড়তে থাকে সে সম্পর্কে ইতিহাসে বিস্তারিত পাওয়া যায় না। এখনকার চাঁদগাজী মসজিদ প্রাচীন ১৭১২-১৩ সালের। অথচ মুর্শিদাবাদের মুর্শিদকুলী খাঁ ১৭১৭ সালে বাংলার নবাব নিযুক্ত হন। সেই থেকে ১৭৫৭ পর্যন্ত বাংলার নবাবী আমল। তাই অনেকের ধারণা করেন, এ সময়েই এখানে মুসলমানদের সংখ্যা দ্রুত বাড়তে থাকে। নোয়াখালীর অন্যান্য এলাকার মতো কয়েক শ’ বছর আগেই খন্ডল মুসলমান প্রধান এলাকায় পরিণত হয়। উল্লেখ্য, শিলুয়ার শিল সংলগ্ন চৌধুরী বাড়ীর জামে মসজিদটি ১৮৩৪ সালের।
ভূমির ভাঙ্গা-গড়ার সাথে মিল রেখে খন্ডলে জনমানুষের ও নানা উত্থান-পতন ঘটেছে। ধারণা করা হয় যে, প্রাচীন কালে পার্শ্ববর্তী কুমিল্লার, ত্রিপুরা, চট্টগ্রামের মতো খন্ডল তথা ছাগলনাইয়ায়ও (তখন ত্রিপুরার অন্তর্গত) বৌদ্ধ ধর্মাবলম্বী লোকের বসবাস ছিল। প্রধানত শিলুয়ার শিলের আবিষ্কার এই ধারণা প্রতিষ্ঠার প্রধান যুক্তি হিসেবে দাঁড় করানো হয়। তবে একটি মাত্র নিদর্শন প্রাপ্তি দিয়ে কোনো যুক্তি দাঁড় করানোও বিপজ্জনক বলে গবেষকরা সেই যুক্তিতে স্থির থাকতে পারেন নি। তাঁরা এমনটাও বলে থাকেন, স্থানান্তরের সময় এ শিলটি বা অন্য দুই একটি নিদর্শন তৎকালীন নদীতে পড়ে যাওয়া অস্বাভাবিক নয়, যা পরবর্তী কালে মাটির সঙ্গে উপরে উঠে আসে। নোয়াখালীর চরাঞ্চলে অবশ্য এরকম কিছু ‘বয়া’ মাটির ওপরে দাঁড়িয়ে বা কাত হয়ে থাকতে দেখা যায়। আবার, এ শিলা ও আরো দুই একটি নিদর্শন উজান কে স্রোতের বেগে ভাটির দিকে গড়িয়ে এসেছে - সে সম্ভাবনার কথাও গবেষকেরা বলে থাকেন। ‘নোয়াখালীর ইতিহাস’ অনুযায়ী, "খন্ডল পরগনার অন্তর্গত চম্পকনগর গ্রামে অতি প্রাচীন কালে মগ বা বৌদ্ধ ধর্মাবলম্বী রাজার আবাস বাটী ছিল এরূপ প্রবাদ। এই অঞ্চলের মটুয়া, মোটবী, শিলুয়া, মোট বাদীয়া, মঘুয়া, রাজনগর প্রভৃতি গ্রামে প্রাচীন বৌদ্ধ কীর্তির ভগ্নাবশেষ দেখলে বৌদ্ধ প্রভাবের পরিচয় প্রাপ্ত হওয়া যায়।"
নামকরণ
ছাগলনাইয়া নামকরণ সম্পর্কে কেউ কেউ বলেন যে, ইংরেজ আমলের শুরুতে সাগর (Sagor) শব্দটি ভুল ক্রমে সাগল (Sagol) নামে লিপিবদ্ধ হয়েছিল। তাই ছাগলনাইয়া শব্দটি প্রচলিত হয়ে ওঠে। উল্লেখ্য ইংরেজ আমলের পূর্বে কোন পুঁথি পত্রে ছাগলনাইয়া নামের কোনো স্থানের নাম পাওয়া যায় না।
প্রশাসনিক এলাকা
ছাগলনাইয়া উপজেলায় বর্তমানে ১টি পৌরসভা ও ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ছাগলনাইয়া থানার আওতাধীন।
জনসংখ্যার উপাত্ত
জনসংখ্যা ১৭০৫২৪; পুরুষ ৮৫২৮৪, মহিলা ৮৫২৪০। মুসলিম ১৬৫৪৬৩, হিন্দু ৪৯৯৫, খ্রিস্টান ২১ এবং অন্যান্য ৪৫।
শিক্ষা পরিস্থিতি
শিক্ষার হার গড়ে ৬৩.১%, পুরুষ ৫১.৩% মহিলা ৩৬.৬%।
উচ্চ বিদ্যালয়-২৭টি, সরকারী প্রাথমিক বিদ্যালয়-৬১টি, বেসরকারী প্রাথমিক বিদ্যালয়-৯টি, মাদ্রাসা-২৯টি, টেকনিক্যাল স্কুল-৩টি,পলিটেকনিক ইনিস্টিউট-১টি।
যোগাযোগ ব্যবস্থা
পাকা রাস্তা ৬০ কি:মি:, সেমি পাকা রাস্তা ৩৫ কি:মি:, মাটির রাস্তা ৪১২ কি:মি:, নৌপথ ৯ নটিক্যাল মাইল, রেলপথ ৬.৫ কি:মি:।
অর্থনীতি
কৃষি শ্রমিক-৩.৬০%, শিল্প-১.৫৫%, চাকুরিজীবী-১৭.৮৬%
হাট-বাজার
এছাড়াও ভারত-বাংলাদেশ প্রীতি সীমান্ত বাজার একটি আছে।
মুক্তিযুদ্ধকালীন পরিস্থিতি
স্বাধীনতা আন্দোলন শুরু হবার ঠিক আগ মুহূর্তে আগরতলা ষড়যন্ত্র মামলা বিরোধী আন্দোলন থেকে রূপ নেওয়া গণঅভ্যূত্থানে ছাত্র - জনতা যুগপদ আন্দোলনে ছাগলনাইয়ায় তেরো থেকে পনেরো বছর বয়সী সাতজন স্কুল ছাত্রকে বিতর্কিত জন নিরাপত্তা আইনে গ্রেপ্তার করা হয়েছিল। বাংলাদেশের স্বাধীনতা যুদ্ধের সময় ১৯৭১ সালের এপ্রিলে শুভপুর ব্রিজ পার হবার সময় মুক্তিযোদ্ধাদের আক্রমণে দুই কোম্পানি পাকসেনা মারা যায়। এরপর মে তে কালাপুরের কালাব্রিজে পাকসেনাদের ঘাঁটিতে মুক্তিবাহিনীর আক্রমণে ২০ পাকসেনা নিহত হয়। ২৯ মে গোপাল ইউনিয়ন এর দুর্গাপুর ও সিংহনগরে সম্মুখসমরে ৩০০ পাকসেনা নিহত ও মুক্তিবাহিনীর দুই সদস্য আহত হন। জুলাই এ মধুগ্রাম এলাকায় লড়াইয়ে ৫০ পাকসেনা নিহত হয়। নভেম্বর এর শেষদিকে শুভপুর অঞ্চলে সম্মুখসমরে মুক্তিবাহিনীর সাত সদস্য নিহত হন। এছাড়া মুক্তিবাহিনীর বিলোনিয়া (ফেনী জেলার পরশুরাম ও ছাগলনাইয়ার কিছু অংশ) এলাকায় পরিচালিত অপারেশন ছাগলনাইয়া মুক্তিযোদ্ধাদের শক্ত ঘাঁটি স্থাপন করতে বড় ভূমিকা রাখে। এ অপারেশনের অন্যতম গুরুত্বপূর্ণ দায়িত্বে ছিলেন জিয়াউর রহমান। লে. জেনারেল ইমাম-উজ-জামান এ অপারেশনের একজন সম্মুখযোদ্ধা ছিলেন। মুক্তিযুদ্ধকালীন রেজুমিয়া সেতুর নিচে তৈরি করা বধ্যভূমিতে অজস্র মানুষকে হত্যা করা হয়। ১৯৭১ সালের ৬ ডিসেম্বর ছাগলনাইয়া হানাদারমুক্ত হয়।
ব্যাংক
সোনালী ব্যাংক, অগ্রণী ব্যাংক,কৃষি ব্যাংক, জনতা ব্যাংক, এক্সিম ব্যাংক, সাউথ ইস্ট ব্যাংক, এনসিসি ব্যাংক, ইসলামী ব্যাংক, গ্রামীণ ব্যাংক, পূবালী ব্যাংক, ডাচ বাংলা ব্যাংক, ঢাকা ব্যাংক, মার্কেন্টাইল ব্যাংক।
অ্যান্ডোরায় অবস্থিত কূটনৈতিক মিশনের তালিকা
এটি অ্যান্ডোরায় অবস্থিত কূটনৈতিক মিশনসমূহের একটি তালিকা। এর রাজধানী শহর আন্দরা লা ভেলিয়ায় ২টি দূতাবাস রয়েছে।
নিকন এয়ারওয়েজ
নিক এয়ারওয়েজ ২০০৬ থেকে ২০০৭ পর্যন্ত পরিচালিত একটি সংক্ষিপ্ত এয়ারলাইন ভিত্তিক নাইজেরিয়ার বিমান সংস্থা
ইতিহাস
২০০৬ সালের জুলাইয়ে, নিকন গ্রুপের সহযোগী সংস্থা ফ্লিট এয়ার নাইজেরিয়া লিমিটেড ইএএস এয়ারলাইন্সে সংযুক্ত হয়ে এভাবে নিকন এয়ারওয়েজ তৈরি করে। এক বছর পরে এটি বন্ধ হওয়ার আগ পর্যন্ত, নবগঠিত বিমান সংস্থা লাগোস, আবুজা এবং জোসের মধ্যে দেশীয় পরিষেবা পরিচালনা করত।
বহর
নিকোন এয়ারওয়েজের বহরে নিম্নলিখিত বিমানগুলি নিয়ে গঠিত:
মালাক্কা
মালাক্কা বলতে নিচের যেকোনটি বোঝাতে পারে:
গরখীয়া দৌল, নাজিরা
ভারতের আসামে শিবসাগর জেলার নাজিরাতে অবস্থিত গরখীয়া দৌল আহোম স্বর্গদেউ প্রতাপ সিংহ-এর (১৬০৩-১৬৪৮ খৃঃ) রাজত্ব কালে তৈরি একটি মন্দির। একে মাই দৌল বা মহেশ্বর ঘর বা পূজা শিল বলেও অভিহিত করা হয়। এই মন্দিরটি আহোমদের তৈরি প্রথম মন্দিরসমূহের একটি এবং সেইমতো এখানে আহোম স্থাপত্যের সূত্রপাতের নিদর্শন দেখা যায়। ইট দিয়ে তৈরি মন্দিরটি ছোট এবং অষ্টভূজাকৃতির এবং শিখরটি মুজুরা। এই স্থাপত্যটির বাইরের দিকের দেওয়াল বাইরের দিকে দুসারি দেবকোষ্ঠ লাগানো আছে।
ডেইলি প্রেস (ক্যালিফোর্নিয়া)
ডেইলি প্রেস ক্যালিফোর্নিয়ার ভিক্টরভিলে প্রকাশিত একটি দৈনিক পত্রিকা। এটি ফ্রিডম কমিউনিকেশনস মালিকানাধীন ছিল ১৯৭৮ থেকে ২০১৪ পর্যন্ত, তারপর এটি নিউ মিডিয়া ইনভেস্টমেন্ট গ্রুপের কাছে বিক্রি করা হয়। ২০১০ সালে এর সঞ্চলন ছিল দৈনিক ২৩,০০০ এবং ৩০,০০০ রবিবারে। ডেইলি প্রেস এছাড়াও হেস্পেরিয়া স্টার এবং লুসার্ন ভ্যালি লিডার প্রকাশ করে।
ভ্লাদিমির কোপেন
ভ্লাদিমির পিটার কোপেন (Влади́мир Петро́вич Кёппен, ভ্লাদিমির পেত্রোভিচ কিওপেন; ৭ অক্টোবর ১৮৪৬ – ২২ জুন ১৯৪০) ছিলেন একজন রুশ-জার্মান ভূগোলবিদ, আবহাওয়াবিদ, জলবায়ুবিদ এবং উদ্ভিদ বিজ্ঞানী। সেন্ট পিটার্সবার্গে পড়াশোনা শেষ করে তিনি তার কর্মজীবনের অধিকাংশ সময় জার্মানি এবং অষ্ট্রিয়ায় অতিবাহিত করেন। বিজ্ঞানে তার উল্ল্যেখযোগ্য অবদান হলো জলবায়ুর শ্রেণীবিভাগ পদ্ধতি প্রণয়ন। তার জলবায়ুর শ্রেণিবিভাগটি কিছুটা পরিমার্জিত রূপে এখনো সাধারণভাবে ব্যবহৃত হয়। বিজ্ঞানের একাধিক শাখায় কোপেনের উল্ল্যেখযোগ্য অবদান রয়েছে।
পটভূমি এবং শিক্ষাজীবন
ভ্লাদিমির কোপেন রাশিয়ার সেন্ট পিটার্সবার্গে জন্মগ্রহণ করেন এবং ২০ বছর বয়স পর্যন্ত সেখানেই বসবাস করেন। তিনি অষ্ট্রিয়ার গ্রাজ শহরে মৃত্যুবরণ করেন। কোপেনের পিতামহ পেশায় ছিলেন একজন ডাক্তার। রাশিয়ার স্বাস্থ্যব্যবস্থার উন্নয়নের জন্য জার দ্বিতীয় ক্যাথেরিন যেকজন ডাক্তারকে আমন্ত্রণ জানিয়েছিলেন, তিনি ছিলেন তাদের মধ্যে অন্যতম। পরবর্তীতে কোপেনের দাদা জারের ব্যক্তিগত চিকিৎসক হিসেবে দায়িত্ব পালন করেন। তার পিতা, পিয়ত্তর কোপেন ছিলেন একাধারে বিখ্যাত ভূগোলবিদ এবং প্রাচীন রুশ সংস্কৃতির ইতিহাসবিদ ও নৃতত্ত্ববিদ। এছাড়াও তিনি পশ্চিম ইউরোপের স্লাভিস এবং রুশ বিজ্ঞানীদের মাঝে জ্ঞান বিনিময়ে গুরুত্বপূর্ণ অবদান রাখেন।
কোপেন ক্রিমিয়ার সিমফেরোপোলে তার মাধ্যমিক শিক্ষা জীবন শুরু করেন এবং ১৮৬৪ সালে সেন্ট পিটার্সবার্গে বিশ্ববিদ্যালয়ে উদ্ভিদবিজ্ঞান বিষয়ে অধ্যয়ন শুরু করেন। ১৮৬৭ সালে তিনি হাইডেলবার্গ বিশ্ববিদ্যালয়ে স্থানান্তরিত হন এবং ১৮৭০ সালে লিপজিগ বিশ্ববিদ্যালয়ে উদ্ভিদের বৃদ্ধিতে তাপমাত্রার প্রভাব এই বিষয়ের ওপরে ডক্টরেট গবেষণা ডিফেন্স দেন।
কোপেন পৃথিবীর জলবায়ুর শ্রেণীবিভাগকে প্রথম প্রকাশ করেন ১৯০১ সালে। কয়েকবার সংশোধনের পর এর চূড়ান্ত সংস্করণ প্রকাশিত হয় ১৯৩৬ সালে। তিনি পাঁচটি প্রধান উদ্ভিজ্জ শ্রেনীর সাথে সম্পর্কিত পাঁচটি প্রধান জলবায়ু অঞ্চল চিহ্নিত করেন:
কর্মজীবন এবং অবদান
কোপেন আধুনিক আবহাওয়াবিদ্যা এবং জলবায়ু বিজ্ঞানের অন্যতম প্রতিষ্ঠাতা।
ফয়সাল আহমেদ ফাহিম
মোহাম্মদ ফয়সাল আহমেদ ফাহিম (জন্ম: ২৪ ফেব্রুয়ারি ২০০২; ফয়সাল আহমেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৪–১৫ মৌসুমে, মাত্র ১২ বছর বয়সে, বাংলাদেশী ফুটবল ক্লাব মাসুমপুরের যুব পর্যায়ের হয়ে খেলার মাধ্যমে ফাহিম ফুটবল জগতে প্রবেশ করেছেন এবং পরবর্তীকালে সিলেট এবং বিকেএসপির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাইফের হয়ে চার মৌসুমে ৫৭ ম্যাচে ১১টি গোল করার পর ২০২২–২৩ মৌসুমে তিনি ঢাকা আবাহনীতে যোগদান করেছেন।
২০১৬ সালে, ফাহিম বাংলাদেশ অনূর্ধ্ব-১৫ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় চার বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
প্রারম্ভিক জীবন
মোহাম্মদ ফয়সাল আহমেদ ফাহিম ২০০২ সালের ২৪শে ফেব্রুয়ারি তারিখে বাংলাদেশের সিরাজগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফাহিম বাংলাদেশ অনূর্ধ্ব-১৫, বাংলাদেশ অনূর্ধ্ব-১৮ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৬ সালে বাংলাদেশ অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করে ৯টি গোল করেছেন।
২০২১ সালের ১৩ই নভেম্বর তারিখে, ১৯ বছর, ৮ মাস ও ২০ দিন বয়সে, বাম পায়ে ফুটবল খেলায় পারদর্শী ফাহিম মালদ্বীপের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ফাহিম সর্বমোট ১ ম্যাচে অংশগ্রহণ করেছেন।
শেখ পাশা হাবিব উদ্দিন
প্রাথমিক ও শিক্ষাজীবন
শেখ পাশা হাবিব উদ্দিনের জন্ম ২০ নভেম্বর ১৯৬৭ সালে বাংলাদেশের ফেনী জেলায়। ফৌজদারহাট ক্যাডেট কলেজ থেকে স্নাতক করেন এবং বাংলাদেশ সামরিক একাডেমির ১৬তম বিএমএ দীর্ঘ মেয়াদী কোর্সে যোগ দেন। ২৬ জুন ১৯৮৭ সালে তিনি বাংলাদেশ সেনাবাহিনীর কমিশন পান। চট্টগ্রাম বিশ্ববিদ্যালয় থেকে স্নাতক ডিগ্রি অর্জন করেন এবং ঢাকা বিশ্ববিদ্যালয়ের আইবিএ থেকে এমবিএ পাস করেন। বাংলাদেশ জাতীয় বিশ্ববিদ্যালয় থেকে ওয়ার স্টাডিজ ও ডিফেন্স স্টাডিজে মাস্টার ডিগ্রি অর্জন করেন। ন্যাশনাল ডিফেন্স কলেজ (এনডিসি) এবং সামরিক বাহিনী কমান্ডও স্টাফ কলেজে কোর্স সম্পন্ন করেন। ২০০৬ সালে তিনি মার্কিন যুক্তরাষ্ট্র নৌবাহিনীতে ক্যালিফোর্নিয়ার নেভি স্নাতকোত্তর স্কুল পরিচালিত সন্ত্রাসবাদের নাগরিক প্রতিক্রিয়া সম্পর্কে একটি কোর্স সম্পন্ন করেন। তিনি মার্কিন যুক্তরাষ্ট্র সামরিক একাডেমিতে লিডারশীপ কোর্স সম্পন্ন করেন।
জাতিসংঘ মিশন
বাংলাদেশী জাতিসংঘ শান্তিরক্ষী বাহিনীর কমান্ডার ছিলেন। ইউএনওসিআই এর ও কমান্ডার ছিলেন।
বিভাস চক্রবর্তী
বিভাস চক্রবর্তী, (জন্ম ২৩ সেপ্টেম্বর ১৯৩৭) ভারতীয় বাঙালি অভিনেতা এবং খ্যাতনামা নাট্যব্যক্তিত্ব। বিশিষ্ট সমাজকর্মী এবং একজন সফল লেখক হিসাবে তিনি বিশেষভাব পরিচিত। দীর্ঘদিন তিনি পশ্চিমবঙ্গ নাট্য আকাদেমির সঙ্গে ঘনিষ্ঠভাবে যুক্ত ছিলেন।
জন্ম ও প্রারম্ভিক জীবন
বিভাস চক্রবর্তী বৃটিশ ভারতের অধুনা বাংলাদেশের সিলেটে ১৯৩৭ খ্রিস্টাব্দের ২৩ সেপ্টেম্বর জন্মগ্রহণ করেন। বার্মা সীমান্তের কাছে বসবাসের কারণে তার শৈশব কেটেছে দ্বিতীয় বিশ্বযুদ্ধে সম্ভাব্য জাপানি আক্রমণের আশঙ্কার মধ্য দিয়ে।
বিভাস চক্রবর্তীর অভিনয় জীবনের শুরু বহুরূপী নাট্যদলে হলেও, বহুরূপীতে তার সমযটি ছিল হতাশাজনক। ১৯৬০ খ্রিস্টাব্দে তিনি যোগ দেন বাংলার আর এক নাট্যদল নান্দীকারে।  নান্দীকারে তিনি অজিতেশ বন্দ্যোপাধ্যায়ের নির্দেশনায় বহু নাটকে অভিনয় করেন। ১৯৬৬ খ্রিস্টাব্দে তিনি নান্দীকার ছেড়ে তৈরি করেন থিয়েটার ওয়ার্কশপ। সেসময় তিনি বহু নাটকের পরিচালক ছিলেন। যেমন-  মোহিত চট্টোপাধ্যায়ের রচনায় ‘’রাজরক্ত’’, মনোজ মিত্রের ‘’চাক ভাঙা মধু’’ ইত্যাদি বাংলা নাটকের ইতিহাসে ‘’রাজরক্ত’’ ছিল এক উল্লেখযোগ্য নাট্যপরিবেশনা, যেখানে সংকেত-প্রতীক-রূপকের ব্যবহারে প্রথাগত রাজনৈতিক নাটক বাইরে এক ব্যতিক্রমী চরিত্রের পরিস্ফুটন হয়েছে।
বিভাস চক্রবর্তী পশ্চিমবঙ্গ নাট্য আকাদেমির সূচনাকাল থেকেই বহু বৎসর এর সদস্য ছিলেন। ২০১৮ খ্রিস্টাব্দে তিনি বয়সের কারণে নাট্য আকাদেমির সদস্যপদ ছেড়ে দেন।
পুরস্কার
১৯৮৯ খ্রিসাব্দে নাট্য পরিচালনায়  বিভাস চক্রবর্তী ভারত সরকারের  সংগীত নাটক অকাদেমি পুরস্কার  লাভ করেন।
ব্ল্যাকফুট পুরাণ
ব্ল্যাকফুট নেটিভ আমেরিকান এবং আদিবাসীদের মধ্যে অনেকগুলি পুরাণ প্রচলিত আছে। ব্ল্যাকফুটেরা কানাডার অ্যালবার্টা ও মার্কিন যুক্তরাষ্ট্রের মন্টানা রাজ্যে বাস করে। এই সব কাহিনি, পুরাণকথা, সৃষ্টিতত্ত্ব ও কিংবদন্তি তাদের দৈনন্দিন জীবনে এবং তাদের ধর্ম, ইতিহাস ও বিশ্বাসে গভীর প্রভাব ফেলেছে। ব্ল্যাকফুট উপজাতিগুলিতে কেবলমাত্র প্রবীণ ব্যক্তিরা গল্প বলার অধিকারী। এই সব পুরাণকথা সব সময় জানা সম্ভব হয় না। কারণ, উপজাতিগুলির প্রবীণ ব্যক্তিরা প্রায়শই উপজাতির বাইরের অচেনা লোকের সামনে গল্প বলতে অস্বীকার করেন। জর্জ বার্ড গ্রিনেল, জন ম্যাকলেন, ডি. সি. ডুভাল, ক্লার্ক উইসলার ও জেমস উইলার্ড স্কুলজ প্রমুখ ব্যক্তিরা এই সব উপজাতির কাছে পবিত্র কিছু গল্প জানতে সক্ষম হন।
সৃষ্টিপুরাণ
নেটিভ আমেরিকান সংস্কৃতিতে একাধিক সৃষ্টিপুরাণ পাওয়া যায়। এগুলির মধ্যে একটি হল নাপিওয়া-সংক্রান্ত সৃষ্টিপুরাণ। প্রায় প্রত্যেকটি ব্ল্যাকফুট পুরাণেই নাপিওয়ার উল্লেখ পাওয়া যায়। ব্ল্যাকফুট পুরাণে ইনি একটি গুরুত্বপূর্ণ চরিত্র হিসেবে পরিগণিত হন। সূর্য, বৃদ্ধ ও নাপি (নাহ্‌-পি) ইত্যাদি একাধিক নামে নাপিওয়া পরিচিত। কথিত আছে, নাপিওয়া একটি নদীতে ভাসতে ভাসতে একটি কচ্ছপ খুঁজে পান। সেই কচ্ছপের মুখের কাদা দিয়ে তিনি পৃথিবী সৃষ্টি করেন। তিনি কাদা দিয়ে শুধুমাত্র পৃথিবীই সৃষ্টি করলেন না, বরং পুরুষ ও নারীদেরও সৃষ্টি করলেন। মানুষের শিকারের উপযোগী করে নাপিওয়া পোষা বাইসনও সৃষ্টি করলেন। কথিত আছে, তিনি পশু, ঘাস এবং পৃথিবীতে আর সব কিছু সৃষ্টি করেছেন।
বায়ুর উৎপত্তি
ব্ল্যাকফুট পুরাণে প্রত্যেকটি জিনিসের উৎপত্তি-সংক্রান্ত কিংবদন্তি রয়েছে। কারণ, তারা মনে করে, প্রত্যেকটি জিনিসের একটি উৎস রয়েছে। বায়ুর উৎপত্তি-সংক্রান্ত কিংবদন্তিতেও নাপিওয়া একটি চরিত্র। এই কিংবদন্তি অনুসারে, নাপিওয়া দুটি থলি খুঁজে পেয়েছিলেন। সেই দুটি থলির একটিতে ছিল গ্রীষ্ম এবং অন্যটিতে ছিল শীত। এই দুই ঋতুকে সমান সংখ্যক মাসে ভাগ করে দেওয়ার জন্য নাপিওয়ার ইচ্ছে জাগল যে তিনি ওই থলি দুটি নিয়ে নেন। নাপিওয়া থলি দুটি নিতে চাইলেন। কিন্তু পারলেন না। শেষে তিনি একটি ছোটো পশুকে পাঠালেন। সে গিয়ে গ্রীষ্মের থলিটি তুলে নিল। থলির রক্ষক সেই পশুটিকে ধাওয়া করে তার মাথা কেটে ফেলল। এই গোলমালে থলিটি ফেটে গেল এবং সেটির ভিতর থেকে প্রচণ্ড বেগে বায়ু বেরিয়ে এল।
পর্বতে ভাষার প্রকাশ
এই গল্পে নাপিওয়াকে বৃদ্ধ বলে উল্লেখ করা হয়েছে। একবার মহাপ্লাবন এসে গোটা দেশ ভাসিয়ে দেয়। প্লাবনের পর বৃদ্ধ জলকে বিভিন্ন রং দেন। তিনি জাতিকে একটি বিরাট পর্বতের চূড়ায় জড়ো করেন এবং তাদের বিভিন্ন রঙের জল দেন। তারপর বৃদ্ধ জাতিকে জল পান করতে বলেন এবং তার পরে কথা বলতে বলেন। তারাও তার আদেশ মান্য করে। সবাই ভিন্ন ভিন্ন ভাষায় কথা বলছিল। শুধু যারা কালো জল পেয়েছিল, তারা একই ভাষায় কথা বলছিল। এদের মধ্যে পাইগ্যান, ব্ল্যাকফুট ও ব্লাড নেটিভ আমেরিকানরা ছিল। কথিত আছে, এই ঘটনা ঘটেছিল মন্টানা রিজার্ভেশনের উচ্চতম পর্বতে।
রেড কউলির কিংবদন্তি
সব কটি কিংবদন্তিতে বৃদ্ধ/নাপিওয়ার কথা নেই। রেড কউলির কিংবদন্তি সেই ধরনের কিংবদন্তিগুলির একটি। এটি অনেকটাই ঐতিহাসিক কিংবদন্তি। রেড কউলি হল মন্টানায় মারিয়াস নদীর কাছে ম্যাকলেড ও বেন্টানার মধ্যবর্তী একটি এলাকা। প্রাচীন কালে ব্ল্যাকফুট নেটিভ আমেরিকানরা মন্টানা অঞ্চলের অধিবাসীদের কাছে এক ঔষধি পাথরের কথা শুনেছিলেন। বহু বছর পরে, ব্ল্যাকফুট উপজাতি পঞ্চাশজন লোকের একটি দল গঠন করে সেই পাথরটি খুঁজতে বের হয়। পাথরটি খুঁজে পাওয়ার পর সেই দলের নেতা দলের অন্যান্য সদস্যদের পরিহাস করে বলেন যে এটি ছেলেভোলানো গল্প। এই বলে তিনি পাথরটি পাহাড় থেকে নিচে ফেলে দেন। ফেরার পথে তাদের মধ্যে যুদ্ধ বেধে যায়। এই যুদ্ধে একজন ছাড়া দলের সবাই মারা পড়ে। এই কারণে তারা এই জায়গাটির নাম দেয় ‘রেড কাউলি’ (অর্থাৎ, ‘লাল উপত্যকা’)। এখনও এখানে লোকেরা এসে সেই যুদ্ধে নিহতদের উদ্দেশ্যে সম্মান জানায়।
সাসক্যাচুয়ান
সাসকাচুয়ান পশ্চিম কানাডার একটি বৃক্ষহীন তৃণভূমিময় তথা প্রেইরি এবং বোরিয়াল প্রদেশ, ও প্রাকৃতিক সীমানা ছাড়া একমাত্র প্রদেশ। এটি  আয়তন নিয়ে গঠিত, এর ১০ শতাংশের বেশি এলাকা  মিঠা জল, বেশির ভাগ নদী, জলাধার এবং প্রদেশের ১০০,০০০ হ্রদসমূহ নিয়ে গঠিত।
সাসকাচুয়ান প্রদেশটি পশ্চিমে অ্যালবার্টা, উত্তর দিকে উত্তরপশ্চিম অধীনস্থ অঞ্চলসমূহ, পূর্বদিকে ম্যানিটোবা, উত্তরপূর্বে নুনাভুট প্রদেশ, এবং দক্ষিণে মার্কিন যুক্তরাষ্ট্রের মন্টানা ও নর্থ ডাকোটা রাজ্য দ্বারা বেষ্টিত। ২০১৭ সালের শেষের দিকের হিসাব অনুুযায়ী, সাসকাচুয়ানের জনসংখ্যা আনুমানিক জন। অধিবাসীরা প্রধানত প্রদেশের দক্ষিণ প্রেইরি (বৃক্ষহীন তৃণভূমি অঞ্চল) অঞ্চলের অর্ধেকে বাস করে, যেখান উত্তরে বোরিয়ালের অর্ধেক বেশিরভাগই বনভূমি এবং খুবই কম জনসংখ্যাবহুল। মোট জনসংখ্যার মধ্যে, প্রায় অর্ধেক প্রদেশের বৃহত্তম শহর স্যাসকাটুন অথবা প্রাদেশিক রাজধানী রেজিনা-এ বসবাস করে। অন্যান্য উল্লেখযোগ্য শহরগুলি হল প্রিন্স আলবার্ট, মুস জাও, ইয়র্কটন, সুইফট কারেন্ট, নর্থ ব্যাটেলফোর্ড, মেলফোর্ট এবং সীমান্তবর্তী শহর লয়েডমিনস্টার (আংশিকভাবে অ্যালবার্টায়)।
ব্যুৎপত্তি
এই প্রদেশের নামটি সাসক্যাচুয়ান নদী থেকে এসেছে। নদীটি ক্রি ভাষায় kisiskāciwani-sīpiy ("দ্রুত প্রবাহিত নদী") নামে পরিচিত ছিল।
ভূগোল
সাসক্যাচুয়ান এর সীমানা মূলত লম্বা এবং অক্ষাংশের ভৌগোলিক দিকনির্দেশনা অনুসরণ করে, প্রাদেশিকভাবে প্রায় চতুর্ভুজ, অথবা চারপাশে একই আকৃতির। যাইহোক ৪৯ তম সমান্তরাল সীমানা এবং ৬০ তম উত্তর সীমানা গ্লোব এবং অনেক মানচিত্রে ঘূর্ণিত হয়। উপরন্তু, প্রদেশের পূর্ব সীমান্ত আংশিকভাবে লম্বা লাইনের একটি রেখা অনুসরণ করার চেয়ে বাঁকা, কারণ হোমস্টেড প্রোগ্রামের (১৮৮০-১৯২৮) পূর্বে জরিপকারীরা সংশোধনের লাইনগুলি তৈরি করেছিলেন।
প্রদেশটির সর্বোচ্চ পয়েন্ট,, যা অ্যালবার্টা প্রাদেশিক সীমানা থেকে ২ কিমি কম দূরত্বে সাইপ্রেস পর্বতে অবস্থিত। সর্বনিম্ন পয়েন্ট হল আথাবাস্কা হ্রদের তীর, যা ।
পৌরসভা
জনসংখ্যায় দশটি বৃহত্তম পৌরসভা এই তালিকায় লয়েডমিনস্টার অন্তভুর্ক্ত হয়নি, যাতে ৩১,৪১০ জনসংখ্যা রয়েছে কিন্তু এটি অ্যালবার্টা-সাসক্যাচুয়ান সীমান্তের মধ্যে বিস্তৃত। ২০১৬ অনুযায়ী, ১১,৭৬৫ জন সাসক্যাচুয়ান অংশে বসবাস করে, যা এটিকে সাসক্যাচুয়ানের ৮ম বৃহত্তম পৌরসভা করবে। তালিকাভুক্ত সমস্ত সম্প্রদায় প্রদেশ দ্বারা শহর বিবেচিত হয়; ৫,০০ বা তার বেশি জনসংখ্যা সহ প্রদেশের পৌরসভা অফিসিয়াল "শহর" হিসেবে স্বীকৃতি পেতে পারে।
ডিম ভাজি
ডিম ভাজি (অমলেট) এক প্রকার রান্নার পদ যা ফেটানো ডিম তাওয়ায় কম সময়ের মধ্যে তেল (বা মাখন) দিয়ে ভেজে তৈরী করা হয়। পশ্চিমা দেশগুলোতে ডিম ভাজি ভাজ করে ভেতরে পনির, সবজি, মাংস (শুকরের 'হ্যাম' বা 'বেকন') বা এগুলো সব মিশিয়ে পুরে দিয়ে পরিবেশন করাটা ('ওমলেট ফোল্ড') খুব সাধারণ। এক্ষেত্রে পুরো ডিম বা কখনও ডিমের সাদা অংশ একটু দুধ বা দুধের ক্রীম দিয়ে ফেটানো হয় ফুঁয়োফুঁয়ো একটা পৃষ্ঠ পাওয়ার জন্যে।
ইতিহাস
ফ্রান্সের ঔটগ্যারোন অঞ্চলের বেসিয়েরেস (Bessières, Haute-Garonne) এর বার্ষিক বৃহৎ ইস্টার অমলেট প্রতিষ্ঠার কিংবদন্তি অনুযায়ী যখন নেপোলিয়ন বোনাপার্ট তাঁর বাহিনী নিয়ে ফ্রান্সের দক্ষিণাঞ্চল দিয়ে যাত্রা করছিলেন, তিনি সিদ্ধান্ত নিলেন বেসিয়েরেস শহরের কাছেই রাতটা কাটানোর। সেখানকার এক পান্থশালার মালিকের হাতে রান্না করা ডিম ভাজি খেয়ে নেপোলিয়ন এতই তৃপ্তি পেলেন যে তিনি শহরবাসীদের আদেশ দিলেন গ্রামের সব ডিম সংগ্রহ করে পরদিন একটি বৃহৎ আকারের ডিম ভাজি তৈরী করার।
আইসোপ্রিন
আইসোপ্রিন, অথবা 2-মিথাইল-1,3-বিউটাডাইন, একটি জৈব যৌগ। যার রাসায়নিক সংকেত CH2=C(CH3)−CH=CH2 । বিশুদ্ধ অবস্থায় এটি বর্ণহীন উদ্বায়ী তরল। আইসোপ্রিন একটি অসম্পৃক্ত হাইড্রোকার্বন যৌগ। এই জৈব যৌগটি অনেক গাছপালা এবং প্রাণী দ্বারা উৎপন্ন হয়। আইসোপ্রিনের একক অণু অনেকগুলি  মিলে পলিমার অণু গঠন করে। এর পলিমারগুলি প্রাকৃতিক রবারের মূল উপাদানi ১৮৬০ সালে  সি.জি. উইলিয়ামস( C. G. Williams ) এই জৈব যৌগটির নাম রাখেন আইসোপ্রিন। প্রাকৃতিক রবার-কে তাপ দিয়ে ভেঙ্গে (পাইরোলাইসিস) সেখান থেকে তিনি এই যৌগটি পেয়েছিলেন।  তিনি সঠিকভাবে আইসোপ্রিনের স্থ‌ূল সংকেত  C5H8 বলে নির্দিষ্ট  করেছিলেন।
প্রাকৃতিক উৎস
বহু প্রজাতির গাছ আইসোপ্রিন উৎপন্ন এবং নির্গত করে। ওক, পপলার, ইউক্যালিপটাস প্রভৃতি গাছ এর প্রধান উৎপাদক। শুধু গাছপালা থেকে আইসোপ্রিন নিঃসরণের পরিমাণ বছরে প্রায় ৬০০০ লক্ষ মেট্রিক টন। এর অর্ধেক পরিমাণ গ্রীষ্মপ্রধান দেশের বড় গাছ থেকে এবং বাকি মূলত ঝোপঝাড় থেকে আসে। এটি প্রায় মিথেন নিঃসরণের সমান এবং বায়ুমণ্ডলের সমস্ত হাইড্রোকার্বন নিঃসরণের পরিমাণের প্রায় এক-তৃতীয়াংশ।পর্ণমোচী বৃক্ষের বনগুলিতে হাইড্রোকার্বন নিঃসরণের প্রায় আশি শতাংশই হলো আইসোপ্রিন। কিছু কিছু শৈবাল ও আইসোপ্রেন তৈরি করতে পারে।
উদ্ভিদ
গাছের সবুজ রঙের রঙ্গক ক্লোরোফিল সমন্বাত ক্লোরোপ্লাস্টগুলিতে মিথাইল-এরিথ্রিটল 4-ফসফেটের মাধ্যমে (MEP pathway)  আইসোপ্রিন তৈরি করা হয়।  এই পথে প্রথমে ডাইমিথাইলঅ্যলাইলপাইরোফোসফেট (DMAPP) উৎপন্ন হয়। পরে  আইসোপ্রিন সিন্থথেজ ( isoprene synthase ) নামক উৎসেচক সাহায্যে আইসোপ্রিন এবং ডাইফসফেট তৈরি হয়।
নিয়ন্ত্রণ
উদ্ভিদের আইসোপ্রিন নিঃসরণের পরিমাণ নিয়ন্ত্রণ হয় সাবস্ট্রেটের উপলব্ধতা (ডিএমএএপপি) এবং উৎসেচক (আইসোপ্রিন সিন্থথেজ) ক্রিয়াকলাপ এর উপর।
অন্যান্য জীবজগৎ
মানুষের শ্বাসকার্যে সবচেয়ে বেশি পরিমাপযোগ্য হাইড্রোকার্বন হ'ল আইসোপ্রিন। মানবদেহে আইসোপ্রিনের তৈরির হার একজন ৭০ কেজি ওজনের ব্যক্তির জন্য  আনুমানিক প্রতিদিন প্রায় ১৭ মিলিগ্রাম। অনেক খাবারে কম মাত্রায় আইসোপ্রিনের উপস্থিতি লক্ষ্য করা যায়। মাটির মধ্যে থাকা অনেক প্রজাতি এবং সামুদ্রিক ব্যাকটিরিয়া (যেমন অ্যাক্টিনোব্যাকটিরিয়া) আইসোপ্রিনকে নিজেদের জৈবিক প্রয়োজনে ব্যবহার করে এর মাত্রা হ্রাস করতে সক্ষম।
শিল্প উৎপাদন
পেট্রোলিয়াম ন্যাপথা বা তেলের তাপবিয়োজন করে ইথিলিন উৎপাদনের সময় উপজাত হিসাবে আইসোপ্রিন সবচেয়ে সহজে পাওয়া যায়। প্রতি বছর প্রায় ৮০০,০০০ মেট্রিক টন আইসোপ্রিন উৎপাদন করা হয়। প্রাকৃতিক রাবারের একটি কৃত্রিম সংস্করণ হল সিস ১,৪-পলিআইসোপ্রেন। আইসোপ্রিন উৎপাদনের শতকরা প্রায় ৯৫ ভাগ ১,৪-পলিআইসোপ্রিন উৎপাদন করতে ব্যবহৃত হয়।
সোনিয়া মান
সোনিয়া মান হলেন একজন ভারতীয় অভিনেত্রী ও মডেল। তিনি চলচ্চিত্র ও মিউজিক ভিডিওতে কাজ করেছেন।
প্রারম্ভিক জীবন ও শিক্ষা
সোনিয়া মান ১৯৯০ সালের ১০ সেপ্টেম্বর জন্মগ্রহণ করেন। তার বাবার নাম বলদেব সিং মান ও মায়ের নাম পরমজিৎ কাউর। তার বাবা বামপন্থী কর্মী ছিলেন। সদ্য জন্ম নেওয়া মেয়েকে দেখার জন্য যাত্রা করলে তিনি পথিমধ্যে অমৃতসরে সন্ত্রাসীদের হাতে নিহত হন। তিনি অমৃতসরে বেড়ে উঠেছেন। তিনি হলি হার্ট প্রেসিডেন্সি বিদ্যালয় থেকে স্কুল জীবন শেষ করেন। এরপর, তিনি বিবিকে ডিএভি মহিলা কলেজ, অমৃতসরে ভর্তি হন ও সেখান থেকে কলেজ জীবন শেষ হয় তার।
জীবনী
সোনিয়া মান অনেক পাঞ্জাবি মিউজিক ভিডিওতে মডেল হিসেবে কাজ করেছেন। তার অভিনীত মালয়ালম চলচ্চিত্র হাইড অ্যান্ড সিক ২০১২ সালে মুক্তি পেয়েছিল। এরপর‍, তার অভিনীত টিনস শিরোনামের আরেকটি মালয়ালম চলচ্চিত্র ২০১৩ সালে মুক্তি পেয়েছিল। ২০১৩ সালে তাকে হানি শিরোনামের একটি পাঞ্জাবি চলচ্চিত্রেও দেখা গিয়েছিল।  ২০১৪ সালে মুক্তি পেয়েছিল তার অভিনীত বাড়ে চাঙ্গে নে মেরে ইয়ার কামিনে শিরোনামের একটি পাঞ্জাবি চলচ্চিত্র মুক্তি পেয়েছিল। সে বছরে তার অভিনীত কাহিঁ হ্যায় মেরা পেয়ার শিরোনামের একটি হিন্দি চলচ্চিত্রও মুক্তি পেয়েছিল।
২০১৫ সালে সোনিয়া মানের তেলুগু চলচ্চিত্র ধি আনতে ধি ২০১৫ সালে মুক্তি পেয়েছিল। ২০১৬ সালে মুক্তি পেয়েছিল তার অভিনীত পাঞ্জাবি চলচ্চিত্র ২৫ কিল্লে। সে বছরে তার অভিনীত মোটর মিত্রান দি শিরোনামের আরেকটি পাঞ্জাবি চলচ্চিত্রও মুক্তি পেয়েছিল।
২০১৭ সালে সোনিয়া মানকে হ্রুদায়ান্তার শিরোনামের একটি মারাঠি চলচ্চিত্রে অতিথি চরিত্রে দেখা গিয়েছিল। ২০১৭ সালে তার অভিনীত দ্বিতীয় তেলুগু চলচ্চিত্র ''ড. চক্রবর্তী ও মুক্তি পেয়েছিল। ২০২০ সালের ৩১ জানুয়ারি, তার পরবর্তী চলচ্চিত্র হ্যাপি হার্ডি অ্যান্ড হীর'' প্রেক্ষাগৃহে মুক্তি পেয়েছে।
ইসলাম ও গর্ভপাত
গর্ভপাত সম্পর্কে মুসলমানদের দৃষ্টিভঙ্গি হাদিস এবং আইনি ও ধর্মীয় পণ্ডিত ও ভাষ্যকারদের মতামত দ্বারা নির্ধারিত। ইসলামে, গর্ভকাল ৪ মাস পূর্ণ হলেই ভ্রুণটিকে জীবিত আত্মা হিসাবে বিবেচনা করা হয়, এবং এই সময়ের পর গর্ভপাতকে সাধারণভাবে নিষিদ্ধ হিসাবে বিবেচনা করা হয়।
ধর্ষণের ক্ষেত্রে
মুসলিম পণ্ডিতদের মতে, ধর্ষণের ফলে গর্ভসঞ্চারজাত শিশুটি বৈধ এবং একে হত্যা করা হলে তা পাপ হিসাবে গণ্য হবে। পণ্ডিতগণ এর গর্ভপাত অনুমোদন করেন তখনই যখন ভ্রুণটির বয়স চার মাসেরও কম হয়, অথবা, এটি তার মায়ের জীবন বিপন্ন করে তোলে।
"যখন গর্ভধারণ অপরিকল্পিত এবং ফলশ্রুতিতে অনাকাঙ্খিত, যেমন ধর্ষণের ক্ষেত্রে, পিতামাতাকে [বে-আইনি পদ্ধতি গ্রহণ করতে হবে / উচিত] এবং এভাবে এড়াতে হবে অপমানকর পরিস্থিতি, যা মা ও সন্তানের জন্য অপেক্ষা করছে [..] ধর্ষণের ফলে জন্মানো শিশু নিজের যেসব অধিকার অর্জন করেন এবং সামাজিক অবস্থান প্রাপ্ত হন তাতে ব্যভিচারে জন্মানো শিশুর ন্যায় (ওয়ালাদ জিনা) সমাজের সর্বনিম্ন ধাপের সদস্য হিসাবে চিহ্নিত হয়।"
বিকলাঙ্গতার আশংকায়
কিছু মুসলিম পণ্ডিত যুক্তি দেন যে, নবজাতকের এমন কোন ধরনের অসুস্থতার আশঙ্কা থাকলে যার ফলে পিতামাতার পক্ষে সন্তানের পরিপূর্ণ পরিচর্ষা করা বিশেষভাবে কষ্টসাধ্য হবে, সেক্ষেত্রে গর্ভপাত অনুমোদিত (উদাহরণস্বরূপঃ বিকলাঙ্গতা, মানসিক প্রতিবন্ধকতা ইত্যাদি)।
বল্লভপুর বন্যপ্রাণী অভয়ারণ্য
বল্লভপুর বন্যপ্রাণী অভয়ারণ্য বা ডিয়ার পার্ক ভারতের পশ্চিমবঙ্গ রাজ্যের বীরভূম জেলায় অবস্থিত একটি বন্যপ্রাণী অভয়ারণ্য। শান্তিনিকেতনের নিকটে অবস্থিত অভয়ারণ্যটি ১৯৬৭ সালে প্রতিষ্ঠিত হয়েছিল।
ভূগোল
বল্লভপুর বন্যপ্রাণী অভয়ারণ্যের গড় উচ্চতা 56 m। গ্রীষ্মকালে এর উষ্ণতা 40 °C উষ্ণতাকে ছাপিয়ে যায় এবং শীতকালে এর উষ্ণতা 10 °C উষ্ণতায় পৌঁছায়। অভয়ারণ্যের বার্ষিক গড় বৃষ্টিপাত 1212 mm, বিশেষত মৌসুমি মাসে (জুনে থেকে অক্টোবর)।
প্রাণিজগৎ
বল্লভপুর বন্যপ্রাণী অভয়ারণ্যে তিনটি ঝিল বর্তমান, যেখানে প্রচুর পরিমাণে স্থানীয় ও পরিযায়ী পাখি উপস্থিত। সেপ্টেম্বর ১৯৬৭-এ প্রতিষ্ঠিত এই বন্যপ্রাণী অভয়ারণ্য রাজ্যে অত্যন্ত সফলভাবে হরিণ সংরক্ষণ করা হয়েছে। এখানে বহু চিত্রা হরিণ, কৃষ্ণসার এবং শিয়াল ও খেঁকশিয়ালসহ অন্যান্য স্থানীয় প্রাণী বর্তমান। সমগ্র বন্যপ্রাণী অভয়ারণ্যটি সংরক্ষিত এলাকা এবং সেখানে ওয়াচটাওয়ার ও জঙ্গলপথ বর্তমান যাতে করে পর্যটকেরা হেঁটে বেড়াবেন এবং হরিণ ও অন্যান্য বন্যপ্রাণীর দর্শ‌ন করতে পারবেন।
নিউজিল্যান্ডের ভূগোল
প্রাকৃতিক ভূগোল
নিউজিল্যান্ড দক্ষিণ প্রশান্ত মহাসাগর এলাকায় জল গোলার্ধের কেন্দ্রে ৪১° দক্ষিণ ১৭৪° পূর্ব অক্ষাংশে অবস্থিত। এটি একটি দীর্ঘ ও সরু দেশ, যা উত্তর-উত্তর-পূর্ব অক্ষরেখা বরাবর ১,৬০০ কিলোমিটার (৯৯০ মাইল) পর্যন্ত বিস্তৃত এবং এর সর্বোচ্চ প্রশস্ত ৪০০ কিলোমিটার (২৫০ মাইল)। দেশটির ভূমির আয়তন ২৬৭,৭১০ বর্গ কিলোমিটার (১০৩,৩৬০ বর্গ মাইল), যা বিশ্বের ষষ্ঠ বৃহত্তম দ্বীপ দেশ। নিউজিল্যান্ডে আনুমানিক ৬০০ দ্বীপ রয়েছে।
দুর্গম স্থানসমূহ
নিউজিল্যান্ডের সর্ব উত্তর, দক্ষিণ, পূর্ব বা পশ্চিমের স্থানগুলো হল:
বিপরীত পৃষ্ঠ
নিউজিল্যান্ড ইউরোপের আইবেরিয়ান উপদ্বীপের বিপরীত পৃষ্ঠে অবস্থিত। দক্ষিণ দ্বীপের উত্তরের অর্ধেক গ্যালিশিয়া ও উত্তর পর্তুগালের বিপরীত পৃষ্ঠে অবস্থিত। উত্তর দ্বীপের অধিকাংশই মধ্য ও দক্ষিণ স্পেনের বিপরীত পৃষ্ঠে অবস্থিত, যা বায়াদোলিদ (উত্তর দ্বীপ, পালিসার অন্তরীপের বিপরীতে) দিয়ে মাদ্রিদ ও তোলেদোর থেকে কোরদোবা (হ্যামিল্টনের সরাসরি বিপরীতে), লোর্কা (পূর্ব অন্তরীপের বিপরীতে), মালাগা (কলভিল অন্তরীপের বিপরীতে) ও জিব্রাল্টর পর্যন্ত বিস্তৃত। উত্তর উপদ্বীপের অংশের বিপরীতে রয়েছে মরক্কো ও তানজিয়ারের নিকটবর্তী হোয়াঙ্গারেই। চ্যাটাম দ্বীপের বিপরীত পৃষ্ঠে রয়েছে ফ্রান্স, কেবল উত্তর দিকের মোঁপেলিয়ে শহর।
মেস্তায়া স্টেডিয়াম
মেস্তায়া স্টেডিয়াম বা এস্তাদিও দে মেস্তায়া (Estadio de Mestalla), (রোমানীকরণঃ এস্টাডিও ডি মেস্টালা), (বালেনসিয়ঃ Estadi de Mestalla ) স্পেনের ভালেনসিয়ার একটি ফুটবল স্টেডিয়াম। স্টেডিয়ামটি ৪৮,৬০০ আসন বিশিষ্ট এবং ভালেনসিয়া ফুটবল ক্লাব-এর স্বাগতিক মাঠ। এটি ভালেনসিয়ার সবচেয়ে বড় এবং স্পেনের পঞ্চম বৃহত্তম স্টেডিয়াম। এই স্টেডিয়ামের উত্তর স্ট্যান্ড বা গ্যালারিটি খুব খাড়া ভাবে নির্মাণের জন্য পরিচিত।
ইতিহাস
১৯২৩ সালের ২০ এপ্রিল ভালেনসিয়া ক্লাব এবং লেভান্তে ইউডি-র মধ্যে একটি প্রীতি ম্যাচ দিয়ে মেস্তায়া স্টেডিয়ামের উদ্বোধন করা হয়েছিল। নতুন স্টেডিয়ামটি ১৭,০০০ দর্শক ধারণ করতে পারতো, যা চার বছর পরে ২৫,০০০-এ উন্নীত করা হয়েছিল। স্পেনের গৃহযুদ্ধের সময়, স্টেডিয়ামটি বন্দি শিবির এবং গুদাম হিসাবে ব্যবহৃত হয়েছিল। যুদ্ধের কারণে মেস্তায়ার প্রধান গ্যালারি বা গ্র্যান্ড স্ট্যান্ড ক্ষতিগ্রস্ত হয়েছিল। alt=|বাম|থাম্ব|299x299পিক্সেল|উদ্বোধনের দিন লোক সমাগম, ২০ মে ১৯২৩। ১৯৫০-এর দশকে, মেস্তায়া স্টেডিয়াম সংস্কার করে, দর্শক আসন সংখ্যা ৬০,০০০-এ উন্নীত করা হয়েছিল। ১৯৫৭ সালের অক্টোবরে এক তুরিয়া নদীর তীরে ভাঙনের ফলে সৃষ্ট বন্যায় স্টেডিয়ামটির মারাত্মক ক্ষতি হয়েছিল। খুব শীঘ্রই স্টেডিয়ামটিকে কৃত্রিম আলোক ব্যবস্থা সংযোজনসহ আবারো সক্রিয় করা হয় এবং ১৯৫৯-এর ভালেনসিয়ার ঐতিহ্যবাহী ফালাস উৎসবের সময় পুনরায় উদ্বোধন করা হয়।
১৯৬৯ সালে ভালেনসিয়া ক্লাবের প্রেসিডেন্ট লুইস ক্যাসানোভা জিনারের সম্মানে স্টেডিয়ামটির নাম পরিবর্তন করে এস্তাদিয়ো লুইস ক্যাসানোভা করা হয়। এই নাম পরিবর্তনটি সিকি শতাব্দী স্থায়ী ছিল। ক্যাসানোভা এই সম্মান প্রাপ্তিতে সম্পূর্ণরূপে অভিভূত হয়েছিলেন। ১৯৯৪ সালে তিনি স্টেডিয়ামটির নাম পুনরায় 'মেস্তায়া'য় রাখার অনুরোধ করেছিলেন। ১৯৭২ সালে স্টেডিয়ামের নম্বরযুক্ত ধাপের পিছনে ভালেনসিয়া ক্লাবের প্রধান কার্যালয়ের উদ্বোধন করা হয়। আভঁ-গার্দ শৈলীতে নকশা করা প্রধান কার্যালয়টিতে ক্লাবের শিরোপা সংগ্রহশালা রয়েছে। ১৯৭৩ সালে গ্রীষ্মে গোল পোস্টের পাশের ১৪টি স্থায়ী ধাপঘর সরিয়ে নতুন আসন বসানো হয়।
ভবিষ্যৎ
ভালেনসিয়া ক্লাব এই স্টেডিয়ামের বদলে ন্যু মেস্তায়া নামের নতুন স্টেডিয়ামে যাওয়ার পরিকল্পনা করে। ৬১,৫০০ দর্শন ধারণ ক্ষমতা সম্পন্ন স্টেডিয়ামটির নির্মাণ কাজ ২০০৭ সালে শুরু হয়।
আন্তর্জাতিক এবং কাপ ফাইনাল প্রতিযোগিতা
১৯২৫ সালে স্টেডিয়ামটি প্রথমবারের মতো স্পেনের জাতীয় ফুটবল দলের স্বাগতিক মাঠ হিসেবে ব্যবহার করা হয়। স্পেনে অনুষ্ঠিত ১৯৮২ বিশ্বকাপের সময় এটি স্বাগতিক দলের গ্রুপ ভেন্যু নির্বাচিত হয়েছিল। বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের ফাইনাল পর্যন্ত স্পেনের সমস্ত ম্যাচ মেস্তায়ায় অনুষ্ঠিত হয়েছিল
মেস্তায়া স্টেডিয়াম বেশ কয়েকটি গুরুত্বপূর্ণ আন্তর্জাতিক ফুটবল ম্যাচের ভেন্যু হিসেবে ব্যবহৃত হয়া ছাড়াও স্টেডিয়ামটি কোপা দেল রে ফাইনাল খেলা আয়োজনের অন্যতম ভেন্যু হিসেবে পরিচিত। স্টেডিয়ামটি ভালেনসিয়ার অপর ক্লাব লেভান্তে ইউডির বিকল্প ও অস্থায়ী স্বাগতিক মাঠ; স্পেনের জাতীয় দলের স্বাগতিক মাঠ এবং ইউরোপিয়ান কাপে ক্যাসেলেন ও রিয়াল মাদ্রিদের স্বাগতিক মাঠ হিসেবে ব্যবহার হয়েছে। এফসি বার্সেলোনা এবং রিয়াল মাদ্রিদ সিএফ-এর মধ্যকার ২০১১ কোপা দেল রে ফাইনাল এবং একই দুটি দলের মধ্যে ২০১৪ কোপা দেল রে ফাইনাল খেলা এই স্টেডিয়ামে অনুষ্ঠিত হয়েছিল। স্টেডিয়ামটিতে ১৯২৬ সাল হতে দশটি কোপা দেল রে প্রতিযোগিতার ফাইনাল খেলার ভেন্যু নির্বাচিত ও আয়োজিত হয়েছে।
১৯৮২ ফিফা বিশ্বকাপ
স্টেডিয়ামটি ১৯৮২ ফিফা বিশ্বকাপের গ্রুপ ৫ এর দলগুলির ভেন্যু ছিল। (প্রতিযোগিতার সময় লুইস ক্যাসানোভা স্টেডিয়াম নামে পরিচিত) এবং এসময় ১৬ জুন হতে ২৫জুন পর্যন্ত তিনটি খেলা অনুষ্ঠিত হয়েছিল:
১৯৭০ ভিওয়াদি দাঙ্গা
১৯৭০ ভিওয়াদি দাঙ্গা হল মুসলিমবিরোধী সহিংসতার একটি অনন্য দৃষ্টান্ত, যা ৭ এবং ৮ মে ভারতের ভিওয়াদি, জালগাঁও, মাহাদে সংগঠিত হয়। বিশাল পরিমাণ অগ্নিসংযোগ ও মুসলিম মালিকানাধীন সম্পত্তি ভাংচুর করা হয় এবং ২৫০ এর অধিক মানুষের মৃত্যু ঘটে। এই দাঙ্গা শিব সেনা দ্বারা পূর্বপরিকল্পিত নিয়মে সংগঠিত হয়।
স্বাধীনতার পর ভারতের ইতিহাসে এই ঘটনাটি সাম্প্রদায়িক সহিংসতার সবচেয়ে খারাপ দৃষ্টান্ত হিসাবে বিবেচিত, যেখানে একাধিক হিন্দু জাতীয়তাবাদি সংগঠন যথা রাষ্ট্রীয় স্বয়ংসেবক সঙ্ঘ, জন সংঘ ও শিব সেনা জড়িত ছিল।
দাঙ্গা
হিন্দু জাতীয়তাবাদী দল হিসেবে আরএসএস, জন সংঘ ও শিব সেনা এবং মুসলিম দলের মধ্যে জামায়াতে ইসলামী হিন্দ, ভারতীয় ইউনিয়ন মুসলিম লীগ ও মজলিস তামির-ই-মিল্লাত এর মধ্যে চাপা উত্তেজনা দীর্ঘায়িত সময়ের পর্যন্ত বিদ্যমান ছিল।
নক্ষত্র সময়
নক্ষত্র সময় (একটি একক হিসাবে নক্ষত্র দিন বা নক্ষত্র ঘূর্ণন সময়কাল) (ইংরেজিতে: sidereal সাইডিয়ারিয়াল) হল একটি সময় পরিমাপের পদ্ধতি যা জ্যোতির্বিজ্ঞানীরা মহাজাগতিক বস্তু সনাক্ত করতে ব্যবহার করেন। নক্ষত্র সময় ব্যবহার করে রাতের আকাশে সঠিক স্থানাঙ্কে একটি টেলিস্কোপকে সহজেই নির্দেশ করা সম্ভব। নক্ষত্র সময় হল একটি "সময় মাপনী যা স্থির নক্ষত্রের সাপেক্ষে বা আরও সঠিকভাবে বলতে গেলে, মহাবিষুব সাপেক্ষে পৃথিবীর ঘূর্ণনের হার পরিমাপ করে"।
একই জায়গা থেকে দেখা হলে, আকাশের এক অবস্থানে দেখা একটি তারাকে একই নক্ষত্র সময়ে অন্য রাতে একই অবস্থানে দেখা যাবে। সময়ের হিসাব রাখা একটি সূর্যঘড়ি (সৌর সময়) ব্যবহার করে যেভাবে সূর্যের অবস্থান খুঁজে বের করা যায় এটি তার অনুরূপ। পৃথিবীর ঘূর্ণনের কারণে সূর্য ও চাঁদ যেমন পূর্ব দিকে উদিত হয় এবং পশ্চিমে অস্ত যায় বলে মনে হয়, নক্ষত্রগুলোও একই কাজ করে। সৌর সময় এবং নক্ষত্র সময় উভয়ই পৃথিবীর মেরু অক্ষের উপর তার ঘূর্ণনের নিয়মিততা ব্যবহার করে: সৌর সময় সূর্যকে অনুসরণ করে কিন্তু মোটামুটিভাবে বলতে গেলে, নক্ষত্র সময় মহাকাশীয় গোলকের দূরবর্তী স্থির নক্ষত্রদেরকে অনুসরণ করে।
পৃথিবীতে একটি নক্ষত্র সময় দিন প্রায় ৮৬১৬৪.০৯০৫ সেকেন্ড (২৩ ঘন্টা ৫৬ মিনিট ৪.০৯০৫ সেকেন্ড বা ২৩.৯৩৪৪৬৯৬ ঘন্টা)।
(এখানে সেকেন্ড এস.আই. সংজ্ঞা অনুসরণ করে এবং নক্ষত্র সেকেন্ডের সাথে গুলিয়ে ফেলা উচিত নয়।)
বসনিয়া ও হার্জেগোভিনা জাতীয় ফুটবল দল
বসনিয়া ও হার্জেগোভিনা জাতীয় ফুটবল দল (Nogometna/Fudbalska reprezentacija Bosne i Hercegovine, Фудбалска репрезентација Боснe и Херцеговинe, Bosanskohercegovačka nogometna reprezentacija, Bosnia and Herzegovina national football team) হচ্ছে আন্তর্জাতিক ফুটবলে বসনিয়া ও হার্জেগোভিনার প্রতিনিধিত্বকারী পুরুষদের জাতীয় দল, যার সকল কার্যক্রম বসনিয়া ও হার্জেগোভিনার ফুটবলের সর্বোচ্চ নিয়ন্ত্রক সংস্থা বসনিয়া ও হার্জেগোভিনা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৮ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৩ সালের ১২ই সেপ্টেম্বর তারিখে, বসনিয়া ও হার্জেগোভিনা প্রথমবারের মতো আন্তর্জাতিক খেলায় অংশগ্রহণ করেছে; ইরানের তেহরানে অনুষ্ঠিত উক্ত ম্যাচে বসনিয়া ও হার্জেগোভিনা ইরানকে ৩–১ গোলের ব্যবধানে পরাজিত করেছে।
১৩,১৪৬ ধারণক্ষমতাবিশিষ্ট গ্রাভিৎসা স্টেডিয়ামে জমায়েভি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বসনিয়া ও হার্জেগোভিনার রাজধানী সারায়েভোয় অবস্থিত। বর্তমানে এই দলের ম্যানেজারের দায়িত্ব পালন করছেন খালি এবং অধিনায়কের দায়িত্ব পালন করছেন রোমার আক্রমণভাগের খেলোয়াড় এদিন জেকো।
এদিন জেকো, মিরালেম পিয়ানিচ, এমির স্পাহিচ, ভেদাদ ইবিশেভিচ এবং জভিয়েজদান মিসিমোভিচের মতো খেলোয়াড়গণ বসনিয়া ও হার্জেগোভিনার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের আগস্ট মাসে প্রকাশিত র‌্যাঙ্কিংয়ে বসনিয়া ও হার্জেগোভিনা তাদের ইতিহাসে সর্বোচ্চ অবস্থান (১৩তম) অর্জন করে এবং ১৯৯৬ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৭৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বসনিয়া ও হার্জেগোভিনার সর্বোচ্চ অবস্থান হচ্ছে ২০তম (যা তারা সর্বপ্রথম ২০১৩ সালে অর্জন করেছিল) এবং সর্বনিম্ন অবস্থান হচ্ছে ৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বহদ্দারহাট ফ্লাইওভার
বহদ্দারহাট ফ্লাইওভার (এমএ মান্নান ফ্লাইওভার) বাংলাদেশের চট্টগ্রামের একটি উড়ালসড়ক, এটি নির্মাণ করা হয়েছে ২০১৩ সালে। ২০১০ সালে প্রধানমন্ত্রী শেখ হাসিনা ভিত্তিপ্রস্তর স্থাপন করেন। এই ফ্লাইওভার নির্মাণকাজ চলাকালীন ২০১২ সালে ডিসেম্বর মাসে একদিকে ফ্লাইওভারের গার্ডার ধসে অনেক শ্রমিক নিহত ও আহত হয়। পরবর্তীতে এর দায়িত্ব সেনাবাহিনীকে অর্পণ করা হয়। এর দৈর্ঘ্য ১ কি.মি এবং এর নির্মাণে মোট ব্যয় ১ কোটি ৫৬ লাখ টাকা। এই ফ্লাইওভারে যুক্ত হচ্ছে র‍্যাম্প। বহদ্দারহাট ফ্লাইওভারের কালুরঘাটমুখী র‍্যাম্প খুলে দেওয়া হয়েছে ২০১৭ সালের ১৫ ই ডিসেম্বর।
নিরাপদ জলের উৎস থেকে অনেক দূরের পরিবারের কাছে জল সরবরাহ
সাউথ আফ্রিকান শিশুশ্রম বিরোধী কর্মসূচি প্রদান করে যে, নিরাপদ জলের উৎস থেকে অনেক দূরের পরিবারের কাছে জল সরবরাহে পরীক্ষামূলক প্রকল্প চালানো উচিত। ১৯৯৯ সালে গৃহীত যুবক-যুবতীদের কার্যক্রম নিরীক্ষণ (SAYP) বোঝা যায় যে জ্বালানী সংগ্রহ বা জল আনা দক্ষিণ আফ্রিকায় শিশুদের দ্বারা সম্পন্ন সবচেয়ে সাধারণ শ্রম-সংক্রান্ত কার্যকলাপ। শিশুশ্রম বিরোধী কর্মসূচি দ্বারা পরিচালিত পরামর্শমূলক প্রক্রিয়ায় দক্ষিণ আফ্রিকার অংশীদাররা ইঙ্গিত দিয়েছেন যে, এর বিস্তার এবং সংশ্লিষ্ট বিপদের পরিপ্রেক্ষিতে দীর্ঘ দূরত্ব থেকে  জল আনাকে অগ্রাধিকার হিসেবে বিবেচনা করা উচিত।
শিশুশ্রম বিরোধী কর্মসূচি অনুসারে, এই কাজটিকে শিশুশ্রম হিসেবে দেখা উচিত নয়; এটি এমন একটি শব্দ যা বোঝায় যে, শিশুরা যে কাজ করে তা থেকে কেউ অযথা উপকৃত হয়। দরিদ্র পরিবারগুলির বাসস্থান থেকে জলের দূরত্বের উপর খুব কম নিয়ন্ত্রণ থাকে এবং প্রায়শই তাদের সন্তানদের জল বহনে সাহায্য করার আর কোনও বিকল্প নেই। অতএব, দেশের অংশীদাররা ইঙ্গিত দিয়েছেন যে, জল আনাকে বরং শিশুর কাজের অগ্রাধিকার রূপ হিসেবে দেখা উচিত, যা ২০০৮ সালের মধ্যে সমস্ত পরিবারে জল পৌঁছে দেওয়ার সরকারি কর্মসূচির মাধ্যমে সমাধান করা দরকার।
এই ধরনের পরিবারগুলিতে জল পৌঁছে দেওয়ার মাধ্যমে, শিশুদের দ্বারা জল সংগ্রহে অতি দীর্ঘ সময় অতিবাহিত করা কমানো যায়, যার ফলে স্কুল এবং অন্যান্য ক্রিয়াকলাপের জন্য আরও বেশি সময় পাওয়া যায়। এতে তাদের উন্মুক্ত বিপদগুলির ঝুঁকির পরিমাণ হ্রাস পাবে।
তদনুসারে, শিশুশ্রমের সবচেয়ে খারাপ রূপ  নির্মূলের জন্য কর্মসূচি (টিইসিএল), যা শিশুশ্রম বিরোধী কর্মসূচি প্রারম্ভ করার একটি কর্মসূচি, ডায়নাকন ইঞ্জিনিয়ারিং এবং হিউম্যান সায়েন্সেস রিসার্চ কাউন্সিলকে গবেষণা ও নকশা করার জন্য পরীক্ষামূলক প্রকল্পগুলিকে লক্ষ্য করে দূরবর্তী এলাকায় জল সরবরাহ সামগ্রিক প্রকল্পের উদ্দেশ্য হল ঘটনাটি তদন্ত করা, পরীক্ষামূলক প্রকল্প ডিজাইন এবং পরিচালনা করা এবং এই ধরনের এলাকায় জল সরবরাহে সহায়তা করার জন্য নীতি তৈরি এবং বাস্তবায়ন করা।
এই প্রকল্পটি নিম্নলিখিত পর্যায়ে পরিচালিত হয়েছিল:
পর্যায় ২: পাইলট প্রকল্প বাস্তবায়ন
এটি পরিকল্পনা করা হয়েছিল যে অন্তত ২০০৫ সালের আগস্ট থেকে ভূমিরেখ অধ্যয়ন পরিচালিত দুটি সাইটের মধ্যে পরীক্ষামূলক প্রকল্প চলবে।
পর্যায় ৩: নীতি উন্নয়ন ও বাস্তবায়ন
পরীক্ষামূলক প্রকল্প নকশা এবং বাস্তবায়নের পর্যায়ে নীতি তৈরি করা হবে। তৃতীয় পর্যায়ে একটি প্রক্রিয়া যার মাধ্যমে মূল বাস্তবায়নকারী সংস্থাগুলি যেমন প্রাসঙ্গিক সরকারি বিভাগগুলি বিবেচনা করবে এবং সম্ভবত গুরুত্বপূর্ণ সুপারিশগুলি গ্রহণ করবে, তাদের জন্য আয়ব্যয়ক সহ ব্যবস্থাগুলি কার্যকর করবে। এই পর্যায়ে পরীক্ষামূলক প্রকল্পগুলি বন্ধ করা হবে, অথবা সরকারী বিভাগ, সংস্থা বা এনজিওদের কাছে হস্তান্তর করা হবে।
অংশগ্রহণকারী প্রতিষ্ঠান
নিম্নলিখিত প্রতিষ্ঠানগুলি প্রকল্পের সাথে জড়িত:
ক্যালাম চেম্বার্স
২০০২–০৩ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে চেম্বার্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাউদাম্পটনের হয়ে দুই মৌসুমে ২২ ম্যাচে অংশগ্রহণ করার পর ২০১৪–১৫ মৌসুমে তিনি প্রায় ২০ মিলিয়ন ইউরোর বিনিময়ে ইংরেজ ক্লাব আর্সেনালে যোগদান করেছেন। মাঝে মিডলজব্রা এবং ফুলহ্যামের হয়ে এক মৌসুম করে ধারে খেলেছেন।
২০১২ সালে, চেম্বার্স ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। ব্যক্তিগতভাবে, চেম্বার্স বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে ফুলহ্যামের মৌসুম সেরা খেলোয়াড়ের পুরস্কার অন্যতম। দলগতভাবে, চেম্বার্স এপর্যন্ত ২টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।
প্রারম্ভিক জীবন
ক্যালাম চেম্বার্স ১৯৯৫ সালের ২০শে জানুয়ারি তারিখে ইংল্যান্ডের পিটার্সফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।